Transformarea Digitală: Eficientizarea Producției cu Industry 4.0
2023-06-15 14:30 - 17:00 (Europe/Bucharest) | Hotel Continental Forum, Hotel Continental Forum, Piața Unirii 10, Sibiu
Vă întrebați dacă unitatea dumneavoastră de producție funcționează la capacitate maximă? Operatorii sunt bine instruiți? Aveți toate procesele sub control? Vă gândiți să vă automatizați unitatea de producție? Transformarea digitală poate părea un drum dificil, dar suntem aici să vă ghidăm!
Vă invităm la meetup-ul „Transformarea Digitală: Eficientizarea Producției cu Industry 4.0”, unde veți avea ocazia să vă informați și, mai ales, să interacționați cu furnizori de servicii și produse, dar si cu alte companii care au aceleasi interese ca si dumneavoastră. Dacă sunteți interesati să implementați Industry 4.0 în compania dumneavoastră sau doar într-o stație de asamblare, meetup-ul “Transformarea Digitală: Eficientizarea Producției cu Industry 4.0” este locul ideal pentru a începe. Vom discuta despre provocările pe care le întâmpină multe companii în această tranziție, inclusiv rezistența și confuzia care pot apărea în rândul factorilor de decizie și ai membrilor echipei. Vom explora modul în care tehnologiile vor influența viața noastră, locurile de muncă, comunitățile și unitățile de producție.
Agenda

FIT European Digital Innovation Hub (FitEDIH): oportunitatea fiecărei companii de a porni transformarea digitală
A patra revoluție industrială: provocări și oportunități pentru Regiunea Centru
Digitalizarea instrucțiunilor de lucru in productie (studiu de caz în producție dintr-o fabrică din Mediaș)
Digitalizarea proceselor colaborative: De ce managementul documentelor este esențial pentru succesul companiilor
Fonduri nerambursabile – oportunități de finanțare pentru investiții tehnologice și digitalizarea IMM-urilor din Regiunea Centru

Evenimentul este organizat de Ropardo Software Engineering & Spectro:o Digital Signage în parteneriat cu FITEDIH, centru specializat care sprijină companiile să devină mai competitive pe piață și să-și eficientizeze procesele prin noi tehnologii digitale. FITEDIH oferă expertiză și consultanță tehnică, facilitând astfel procesul de “testare înainte de investiție”. Centrul oferă, de asemenea, acces la finanțare și consultanță, training-uri și dezvoltarea de abilități inovatoare. Vă așteptăm cu drag să vă alăturați nouă în acest demers de explorare și de înțelegere a modului în care putem naviga cu succes prin transformarea digitală și Industry 4.0!
